641

**Doc. dr. Zemir Sinanović1**

Univerzitet u Sarajevu

Univerzitet u Zenici

Internacionalni univerzitet Travnik

**Mirsad Čizmić, MA**

Bosna Sema obrazovne institucije

**NUŽNE PRAVNE REFORME U REGIJI: PUT KA BOLJOJ**

**SARADNJI OBAVJEŠTAJNIH SLUŽBI**

**Sažetak**

Sagledavajući ukupni sigurnosni ambijent u regiji i aspekt saradnje/ne

saradnje obavještajnih službi, u nastavku teksta, kao odgovor na navedene

dileme, opredjelio sam se za tzv. „rang listu“ prednosti i slabosti u saradnji

obavještajnih službi u regiji. Nadležene institucije i organi, ali i čitaoci ovog

rada, će shodno nivou svoje edukacije i (sigurnosnog) profesionalizma,

navedenu listu revidirati prema svome shvatanju i ubjeđenju, što je dobar put

ka konačnom rješenju – bolji sigurnosni ambijent u regiji kroz puna saradnju

obavještajnih službi. U konačnici, zaključak bi trebao/morao biti da je

saradnja obavještajnih službi u regiji nužan prioritet svih država kao ključnih

aktera sigurnosti. Ipak, stiče se utisak da se sigurnosni izazov, rizici i prijetnje

u regiji ignorišu na način da se, čak, i pojedinačno nedovoljno sagledavaju,

dok se na drugoj strani gubi iz vida činjenica da sigurnosni izazov, rizici i

prijetnje međusobno snažno multipliciraju i u datom trenutku mogu izazvati

kumulativnu društvenu reakciju koja može biti snažnija od zbira svi njih

pojedinačno.

**Ključne riječi:** obavještajne službe, sigurnost, izazovi, rizici, prijetnje,

saradnja

1 Autor je do 30.09.2012. godine, u činu brigadira, bio na dužnosti načelnika Uprave J-2

(Vojnoobavještajne službe Oružanih snaga Bosne i Hercegovine). Direktni je učesnik i predavač na

brojnim međunarodnim konferencijama iz oblasti društvene destrukcije. Autor i koautor je deset

knjiga. Objavio je trideset stručnih i naučnih radova.

Zemir Sinanović: NUŽNE PRAVNE REFORME U REGIJI: PUT KA BOLJOJ SARADNJI

OBAVJEŠTAJNIH SLUŽBI

642

**NECCESARY LEGAL REFORMS IN THE REGION:**

**TOWARDS A BETTER COOPERATION OF**

**INTELLIGENCE AGENCIES**

**Abstract**

Looking at the overall security setting in the region and the aspect of

un/cooperation of intelligence services, (hereinafter, as an answer to these

dilemmas) I have opted to present a “list” of strengths and weaknesses of the

cooperation of intelligence services in the region. Both relevant institutions

and authorities, as well as you, readers of this paper, depending on the level

of your education/knowledge in security , understanding and in best faith,

will revise the given list, and will come to a potential view/outcome – that a

better security environment in the region depends on full cooperation of

intelligence services. Finally, conclusion should be in findings that

cooperation of intelligence services from the region is a an immediate priority

of all the countries as a key factors of security. However, it seems that the

security challenges, risks and threats from the region, are being ignored, not

even analysed thoroughly while on the other side, they are mutually strongly

multiplying and in a given time could cause cumulative social reaction that

can further on become so powerful than the sum of all of the factors taken

individually.

**Key words:** intelligence, security challenges, risks, threats, cooperation

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

643

**UVOD**

Geopolitički položaj Balkana proizilazi iz njegovog položaja u

Evropi, na južnoevropskom vojištu i u Sredozemlju. Od tri velika poluostrva,

Male Azije, Balkanskog i Apeninskog, Balkan zauzima njegovo centralno,

strateško i najvažnije mjesto. Balkan se sa Malom Azijom i Bliskim istokom

nalazi na spoju kontinenata starog svijeta – Evrope, Azije i Afrike. Posebno

je važno naglasiti da najkraći kopneni prilaz iz Evrope ka tom važnom

međukontinentalnom spoju vodi, upravo, preko Balkana. Iz ranijih

vremenskih razdoblja, poznat je povezujući položaj Balkana, ne samo u

okviru geografskog prostora koji danas uključujemo u južnu Evropu, već

znatno šire.

Zbog svog sveukupnog značaja, Balkan je postao i središte i ruta

mnogih sigurnosnih izazova kako u prošlosti tako i danas. Faktori društvene

destrukcije su u kontinuitetu prisutni na Balkanu, ukoliko to nije totalna

društvena destrukcija – rat, onda je to organizovani kriminal, opojne droge,

nacionalizam/fašizam, socijalni i kontrolisani nemiri,... U odnosu na

navedene sigurnosne izazove, rizike i prijetnje, na Balkanu nikada (pa i

danas) nije uspostavljena adkevatna nacionalna ili regionalna prevencija.

Uglavnom su dominirali (rijetko malo, uglavnom puno, previše ili potpuno)

faktori društvene destrukcije u odnosu na faktore prevencije, ali i

organizovane društvene represije i sankcije.

Regija Balkana spada u jedno od najdinamičnijih područja po

odvijanju društvenih procesa ne samo u (ukupnoj) regiji već i u svakoj državi

pojedinačno. Sve države su prošle (i prolaze) nadasve turbulentnu fazi svoga

(pre)uređenja, sa naglaskom na države koje još stoje u predvorju -

euroatlanskih integracija ili vraćanja u mračnu prošlost – npr. deklarativno

zalaganje za teritorijalnu cjelovitost susjednih zemalja a tajno/javno raditi na

podrivanju iste - što može opet biti ključni uticaj na društvenu destrukciju

širih razmjera. Međudržavni teritorijalni apetiti nisu postali prošlost, a unutar

nekih država (primjer BiH) želi se izvršiti potpuna teritorijalizacija

nacionalnih suvereniteta sa krajnjom idejom secesije pojedinih dijelova BiH.

Prema svim ocjenama, navedeni scenarij ne može proći u miru, on bi bio

(najvjerovatnije) propraćen još krvavijim sukobima nego u nedavnoj

prošlosti.

Zemir Sinanović: NUŽNE PRAVNE REFORME U REGIJI: PUT KA BOLJOJ SARADNJI

OBAVJEŠTAJNIH SLUŽBI

644

Velika/direktna je odgovornost međunarodne zajednice da pomogne

završetak tranzicionih procesa u pojedinim zemljama, kroz pomoć da se

njihove aspiracije prema euroatlanskim asocijacijama i ostvare kroz njihovo

učlanjenje u iste. Nezavršeni regionalni procesi tranzicije su veliki balast ne

samo za države u regiji već i na globalnom nivou, budući da se u regiji već

„ustoličavaju“ negativni sigurnosni procesi: organizovani kriminal, opojne

droge, nacionalizam/fašizam,... koji kontaminiraju i druga područja na

globalnom nivou. Tranzicija država u regiji ne smije se posmatrati kao

prirodan proces promjena, to je društveni ambijent koji se želi otrgnuti iz

mračne prošlosti kada su sve društvene vrijednosti bile ugrožene u svim

zemljma, negdje više a negdje totalno. Zbog toga te promjene ne možemo

posmatrati samo kao puke strukturalne promjene unutrašnje administrativne,

društvene i političke organizacije. Svaka država za sebe ima ključne

specifičnosti u odnosu na drugu državu, tako da nemamo jedinstvene

„tranzicione matrice“ koju bi primjenjivali sa sve zemlje u regiji.

Države u regiji, posebno npr. Srbija, Hrvatska, BiH,... trebaju/moraju

učiniti dodatne napore u sljedećem:

• Progon nosilaca sigurnosnih rizika bez obzira na njihove personalne

identitete (osumnjičeni za ratne zločine, kriminalci, teroristi,...);

• Zaštita života i imovine građana;

• U svakoj prilici djelovanje u skladu sa zakonom (izbjeći „dva

aršina“);

• Suzbijanje kriminaliteta;

• Suzbijanje transnacionalnog sigurnosnih rizika;

• Pravičnost, nepristrasnost i dostojanstveno postupanje sa ljudima;

• Ne kršiti svjesno zakon kako bi ga se promijenilo;

• Pružanje pomoći zajednici i njenim građanima u rješavanju

sigurnosnih problema i održavanje mira.

U regiji se mora uspostaviti ambijent u kojem će se u potpunosti

organizacijom države baviti njeni legitimni politićki i državni subjekti i

faktori međunarodne zajednice. Bilateralne i multilateralne odnose rješavati

onako kako im nalažu nacionalni interesi. Organizacija nacionalnog i

internacionalnog sigurnosnog sektora ne smije biti talac unutrašnjih i

međunarodnih interesnih grupacija “robinzonizam” i izolacionizam te

samodovoljnost u oblasti borbe protiv svih vidova sigurnosnih izazova, rizika

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

645

i prijetnjih nisu dopustivi jer bi u protivnom države i njihovi građani postali

taoci nosioca ugrožavanja sigurnosti.

Sektor sigurnosti mora biti profesionaliziran, dekriminaliziran,

depolitiziran i deideologiziran kako bi bio do kraja efikasan u ostvarivanju

svoje misije. Permanentna edukacija u institucijama sigurnosti je *condicio*

*sine qua non* uspješnosti. Regionalna saradnja treba da se razvija spram nivoa

i strukture sigurnosnih rizika. Ovo je poželjan okvir za borbu protiv svih

sigurnosnih rizika.

U današnjem sigurnosnom okruženju, obavještajne službe moraju

usko da sarađuju kako međusobno, tako i sa drugim državnim subjektima ali

i nevladinim sektorom. Međusobna saradnja predstavlja poseban izazov za

velike zemlje sa većim brojem obavještajnih službi, iako i manje države često

imaju veći broj aktera uključenih u obavještajnu djelatnost, čime se javlja

potreba za optimalnom saradnjom.

Kroz bilateralnu saradnju obuhvatiti razmjenu obavještajnih podataka

i analiza na teme od zajedničkog interesa. Moramo znati, da takva saradnja

uglavnom funkcioniše na bazi protivusluge, jer države nerado pružaju

informacije koje mogu otkriti njihove izvore ili metode, a da ne iz toga

nemaju konkretnu korist.

Multilateralna saradnja je takođe nužnost i ona se najčešće odvija kao

odgovor na sljedeće izazove, rizike i prijetnje:

• Multilateralne operacijer podrške miru - zahtijevaju snažnu

obavještajnu saradnju ali i uspostavljanje privremenih zajedničkih

obavještajnih tijela;

• Transnacionalna pitanja kao što su organizovani kriminal i terorizam.

Motiviše mnoge zemlje da dobiju i omoguće pristup sve širem opsegu

informacija;

• Multilateralno obavještajno umrežavanje može biti presudno u

razvoju međusobnih veza, modernih tehnologija i baza podataka, i u

pružanju uzajamne pravne pomoći. Npr. neke međunarodne

organizacije kao što je EU su u procesu stvaranja nadnacionalnih

mehanizama za obavještajnu procjenu, ali su ovi mehanzmi još uvijek

zavisni od podataka koje im ustupe obavještajne službe država

članica.

Zemir Sinanović: NUŽNE PRAVNE REFORME U REGIJI: PUT KA BOLJOJ SARADNJI

OBAVJEŠTAJNIH SLUŽBI

646

Uopšteno govoreći, obavještajne službe moraju prednjačiti u odnosu

na ostale vladine službe, posebno prema transparentnosti i odgovorosti, i u

svom angažovanju prema javnosti. Parlamenti moraju garantovati da zakon

jasno i otvoreno definiše uloge i odgovornosti obavještajnih službi, kao i da

su iste jasno odgovorne izabranoj vladi i parlamentu i da rade unutar

državnog zakonskog okvira.

Države treba/moraju da dijele obavještajne informacije sa drugim

vladama o osumnjičenima za ratne zločine, da sarađuju i zajedno rade sa

drugim vladama u istragama, otkrivanju, hapšenju i kažnjavanju onih koji su

umiješani u ratne zločine, da prihvate što prije relevantne međunarodne

protokole i konvencije koje se odnose na ratne zločine. Prostor regije

(posebno teritorija bivše Jugoslavije) mora biti što prije „dekontaminirana“ sa

osumnjičenim za ratne zločine, kao čestim indirektnim/direktnim nosiocima

sigurnosnih izazova, rizika i prijetnji u regiji.

**1. Prednosti i slabosti u saradnji obavještajnih službi u regiji**

Sagledavajući ukupni ambijent u regiji sa aspekta saradnje/ne

saradnje obavještajnih službi, opredjelili smo se za „rang listu“ prednosti i

slabosti u njihovoj saradnji.

**1.1. Prednosti u saradnji obavještajnih službi u regiji:**

Zajedničko rješavanje problema osumničenih za ratne zločine u

regiji (na desetine hiljada). Na ovj način bi smo riješili (ili znatno

umanjili) druge sigurnosne izazove, rizike i prijetnje koji svakim

danom sve ozbiljnije prijete ukupnoj sigurnosti u regiji, a posebno

u nekim zemljama;

Jači smo kada djelujemo zajedno!;

Jedinstven pristup zajedničkom problemu;

Povećanje efikasnosti zajedničke borbe;

Lišavanje ili otežavanje korišćenja “sigurnih oaza” za ratne

zločince,...;

Smanjenje troškova borbe;

Korišćenje zajedničkih resursa;

Razmjena podataka;

Razmjena ekspertskog znanja;

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

647

Integrirano planiranje;

Produbljivanje znanja;

Razmjena tehnologija;

Zajednička istraživanja;

**1.2. Slabosti u saradnji obavještajnih službi u regiji:**

Nedostatak snažnije političke volje;

Neadekvatna uređenost granica;

Jedinstveno nerazumijevanje problema;

Problem suvereniteta/zaštite tajnosti/brige za svoja posla;

Potrebni komplikovani i složeni koordinacijski mehanizmi –

usporenje reakcije;

Neriješeni postkonfliktni problemi;

Različiti doktrinarni pristupi - “istok-zapad”;

Prisutnost asimetričnih prijetnji;

Članstvo u različitim savezima i organizacijama (NATO, PfP,

“neutralni”);

Nedovoljna demokratizacija regije;

Dinamični “negativni” politički procesi u regiji;

Teška socijalna situacija;

Skriveno naoružanje i vojna oprema zaostalo iz ratova;

Zloupotreba borbe protiv novih sigurnosnih izazova u političke

svrhe;

Pitanje novih sigurnosnih izazova i borbe protiv istih se u regiji

tretira sa više različitih zakona, državnih strategija, smjernica,

planova,...;

Različite ovlasti unutar zakonskih ograničenja;

Otpor prema riziku;

Uslovljenost budžetom;

Različite “kulture”;

Konkurentski interesi;

Različite motivacije;

Konkurencija za misije, budžete,...;

Različiti jezici;

Različite vrijednosti;

Različiti stavovi o tome šta je ispravno;

Različiti kriterijumi uspjeha/mjerenja;

Nema stimulacije za “pokrivanje rupa” izvan djelokruga ovlasti;

Zemir Sinanović: NUŽNE PRAVNE REFORME U REGIJI: PUT KA BOLJOJ SARADNJI

OBAVJEŠTAJNIH SLUŽBI

648

Lični “programi”;

Različita odgovornost;

Tajne operacije;

Obmana;

Cenzura;

Šta još?

Rezultati kvalitativne analize su na strani prednosti regionalne

saradnje. Rezultati kvantitativne analize su na strani slabosti regionalne

saradnje.

Ipak, na Balkanu je postignut veliki napredak u reformi

obavještajnog sektora (posebno Vojnoobavještajnog, gdje je u BiH postugnut

i verifikovan najveći napredak, iako je realno najmanje bio očekivan), ako se

uzme u obzir činjenica u kakvom se stanju isti nalazio prije demokratskih

procesa. Realno je bilo očekivati da će ići puno sporije „dekontaminacija

udbaške“ prošlosti u svim zemljama regije. Mora se naglasiti ključna uloga

međunardone zajednice u reformi obavještajnog sektora u regiji, koja sigurno

ne bih uspjela bez njihove pomoći, budući da su recidivi prošlosti stalno

pritiskali proces reformi. Naravno, proces reformi obavještajnog sektora nije

završen, čak ukoliko se ne nastavi sa dinamičnim reformama do završetka

istih, postoji realna opasnost da se cio proces vrati unazad, paralelno sa

promjenama politika nekih zemalja u regiji glede euroatlanskih integracija.

**ZAKLJUČAK**

U odnosu na aktuelne sigurnosne izazove, rizike i prijetnje u regiji,

bez obzira na dosadašnji nivo saradnje obavještajnih službi, ne možemo biti

zadovoljni sa stepenom dostignute saradnje. Zašto? Gledajući sa hitorijskog

aspekta, a vraćajući pogled i u blisku prošlost (1991. – 1999.) obavještajne

službe nekih zemalja (sa kojima nam valja opet sarađivati) su bile (i) nosioci

planiranja, organizovanja i izvršavanja mnogih destruktivnih procesa u regiji,

posebno na prostorima bivše Jugoslavije (uspostavljanje brojnih logora,

masivni ratni zločini praćeni masovnim ubistvima/posebno direktno učešće u

najtežem ratnom zločinu – zločinu genocida nad Bošnjacima).

Postavlja se otvoreno pitanje, mogu li uistinu obavještajne službe

(prvenstveno neke sa prostora bivše Jugoslavije) uspostaviti istinsku

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

649

međusobnu saradnju nakon navedene prošlosti – čiji su direktni akteri i danas

u obavještajnim službama, kojima je sada nadležnost dokumentovanje

„samog sebe“ kroz saradnju sa obavještajnim službama u regiji. Naravno,

lustracija kao nužni dio procesa demokratizacije sigurnosnog sektora nikada

nije obuhvatila regiju ali ni bosanskohercegovačko društvo i državu.

Možemo zaključiti da je zahvaljujući ulozi međunarodne zajednice

uspostavljen određeni nivo saradnje obavještajnih službi, ne samo u okviru

obavještajne zajednice pojedinih zemalja u regiji, već i obavještajna saradnja

na bilateralnoj i multilateralnoj osnovi. Na polju ratnih zločina, obavještajna

saradnja u regiji (možda) bilježi i najslabije rezultate, i to „spravom“ jer su i

dalje snažno prisutni recidivi koji sprječavanju efikasniju saradnju na tom

polju. Upravo zbog toga, moramo biti svjesni da navedeni nivo saradnje

obavještajnih službi sadrži (i) elemente tzv. „nasilne“ demokratizacije dijela

obavještajnih službi (gdje imamo situaciju tzv. „mutacije“ ratnih zločinaca u

demokrate).

**LITERATURA**

Abazović, M. (2002.): Državna bezbjednost: Uvod i temeljni pojmovi,

Sarajevo.

Bijela knjiga Bosne i Hercegovine (2005).

Duraković, A. (2011): Materijalizacija istražnih situacija kod krivičnih djela

kojima se ugrožava nacionalna sigurnost - Zbirka Eseja, Meligraf d.o.o.,

Zenica.

Delić , M. (1991.): Osnovi bezbjednosti, Beograd.

Masleša, R. (2001): Teorije i sistemi sigurnosti, Sarajevo.

Sinanović, Z. (2012.): Samoubistvo izbor pojedinca i (ili) posljedica krize,

Institut za istraživanje zločina protiv čovječnosti i međunarodnog prava,

Sarajevo.

Tatalović, S. (1999.): Suvremeni sistemi nacionalne sigurnosti, Zagreb.\_\_